קייט וינסלט

קייט אליזבת וינסלט (באנגלית: Kate Elizabeth Winslet; נולדה ב-5 באוקטובר 1975) היא שחקנית קולנוע וטלוויזיה אנגלייה. זוכת פרס אוסקר לשחקנית הטובה ביותר ב-2008, שני פרסי אמי (ב-2011 וב-2021), ושלושה פרסי גלובוס הזהב (ב-2008, 2011 ו-2015). מוכרת ביותר בתפקידה כרוז דוויט-בוקייטר דוסון בסרט "טיטניק". וינסלט היא השחקנית הצעירה ביותר אי פעם שצברה שש מועמדויות לאוסקר. וינסלט נולדה ברדינג, אנגליה שבממלכה המאוחדת, למשפחה נוצרית ממוצא בריטי ושוודי. בגיל 11 היא למדה דרמה בבית ספר לתיאטרון. קריירת המשחק שלה החלה בטלוויזיה בתוכנית מדע בדיוני של ה-BBC בשנת 1991, והופעת אורח בסדרת הדרמה "Casualty". הופעתה החשובה הראשונה בקולנוע הייתה ב-1994 בתפקיד ראשי בסרט "יצורים שמימיים". ב-1995 עשתה מבחן-בד לסרטו של אנג לי "על תבונה ורגישות", היא הרשימה את כוכבת הסרט אמה תומפסון וגילמה את דמותה של מריאן דשווד. וינסלט זכתה על תפקידה זה בפרס האקדמיה הבריטית, ובמועמדות לפרס אוסקר כשחקנית משנה. בהמשך הופיעה בדרמות תקופתיות נוספות, בתפקיד סו בריידהד ב"ג'וד" (על פי הרומן "ג'וד האלמוני" מאת תומאס הרדי), ובתפקיד אופליה ב"המלט" בבימויו של קנת בראנה. בשנת 1997 הופיעה לצדו של לאונרדו דיקפריו בסרט "טיטניק", תפקיד שקיבל בהמלצתה. הסרט הפך את שניהם לכוכבי קולנוע גדולים, והופעתה זו זיכתה אותה במועמדות נוספת לאוסקר בקטגוריית השחקנית הטובה ביותר. 11 שנים לאחר מכן, בשנת 2008, חזרה להופיע לצדו של דקפריו, הפעם בסרט "חלון פנורמי". וינסלט הייתה מועמדת שש פעמים לפרס האוסקר ושבע פעמים לפרס גלובוס הזהב. ב-2001 הייתה מועמדת לאוסקר כשגילמה את דמותה של אייריס מרדוק הצעירה בסרט "אייריס וג'ון". וינסלט הקליטה את השיר What If מתוך פסקול הסרט "מזמור לחג המולד". בשנת 2008 זכתה בפרסים רבים ובראשם זכייתה הראשונה בפרס אוסקר לשחקנית הטובה ביותר על תפקידה בסרט "נער קריאה". על תפקידה בסרט זה זכתה וינסלט גם בפרס גלובוס הזהב (אם כי בפרס זה זכתה על תפקיד משני) ובפרס באפט"א. בנוסף לכך, זכתה בפרס גלובוס הזהב לשחקנית הטובה ביותר על תפקידה בסרט "חלון פנורמי". בשנת 2011 כיכבה במיני-סדרה "מילדרד פירס", המבוססת על רומן ועל סרט משנת 1945, וזכתה על משחקה בפרס אמי, בפרס גלובוס הזהב ובפרס גילדת שחקני המסך. ב-2014 שיחקה בסרט המדע הבדיוני "מפוצלים" בתפקיד האנטגוניסטית הראשית ג'נין מתיוס. בשנת 2016 השתתפה בסרט המותחן והפשע "999" לצד גל גדות. בהמשך השנה כיכבה וינסלט בסרט הדרמה "יופי נסתר", לצד ויל סמית', נעמי האריס והלן מירן. בשנת 2021 שיחקה בתפקיד הראשי במיני-סדרה "הסודות של איסטאון" מבית HBO, בתור מר שיהאן, בלשית משטרה שמנסה להתמודד עם חייה המתפוררים, וזכתה על תפקידה זה בפרס אמי לשחקנית הראשית הטובה ביותר במיני-סדרה או בסרט. לווינסלט יש בת בשם מיה, שנולדה ב-12 באוקטובר 2000 מנישואיה הראשונים לבמאי האנגלי ג'ים טריפלטון, לו נישאה ב-1998 והתגרשה ממנו ב-2001, ובן בשם ג'ו, שנולד ב-22 בדצמבר 2003 מנישואיה לבמאי הבריטי-יהודי סם מנדס, שלו נישאה ב-24 במאי 2003 והתגרשה ממנו במרץ 2010. בשנת 2011 וינסלט נקלעה לשריפה שקרתה באי הנופש של איש העסקים ריצ'רד ברנסון, שם שהתה עם שני ילדיה מיה וג'ו, ואף עזרה לחלץ את אימו של ריצ'רד ברנסון מן השריפה, תקרית שהפכה אותה לגיבורה. בעת שהותה בחופשה, היא הכירה את אחיינו של ריצ'רד ברנסון, נד רוקנרול (שנולד נד אייבל סמית' ולאחר מכן שינה חוקית את שמו). השניים החלו לצאת והתארסו בקיץ 2012. בדצמבר 2012, הזוג נישא בטקס אינטימי בניו-יורק. לזוג נולד ילד, בר בלייז וינסלט, ב-7 בדצמבר 2013 בסאסקס, אנגליה. בשנת 2012 קיבלה תואר מפקד מסדר האימפריה הבריטית מטעם מלכת בריטניה אליזבת השנייה. קייט וינסלט, ברשת החברתית Goodreads קייט וינסלט, במסד הנתונים הקולנועיים IMDb (באנגלית) קייט וינסלט, באתר "אידיבי", מאגר הידע העברי לקולנוע ישראלי ועולמי קייט וינסלט, באתר AllMovie (באנגלית) קייט וינסלט, באתר Rotten Tomatoes (באנגלית) קייט וינסלט, באתר Box Office Mojo (באנגלית) קייט וינסלט, באתר Metacritic (באנגלית) קייט וינסלט, במסד הנתונים הקולנועיים KinoPoisk (ברוסית) קייט וינסלט, באתר אפל מיוזיק (באנגלית) קייט וינסלט, באתר ספוטיפיי קייט וינסלט, באתר סאונדקלאוד (באנגלית) קייט וינסלט, באתר Last.fm (באנגלית) קייט וינסלט, באתר AllMusic (באנגלית) קייט וינסלט, באתר MusicBrainz (באנגלית) קייט וינסלט, באתר דיזר קייט וינסלט, באתר Yandex.Music (ברוסית) קייט וינסלט, באתר Discogs (באנגלית) קייט וינסלט, באתר Songkick (באנגלית) קייט וינסלט, באתר Genius קייט וינסלט, באתר SecondHandSongs קייט וינסלט, באתר בילבורד (באנגלית) קייט וינסלט, באתר טיידל (באנגלית) קייט וינסלט, באתר אמזון מיוזיק אי-פי, קייט וינסלט נגד פולחן הרזון, באתר הארץ, 13 בדצמבר 2006 נטע אלכסנדר, עכבר העיר, תמיד מוכנה (לא) להתפשט בשביל תפקיד טוב: קייט וינסלט חוגגת 35, באתר הארץ, 4 באוקטובר 2010 ציפי שמילוביץ, הנסיכה קייט, באתר "ידיעות אחרונות", 7 במאי 2021 מורין דאוד ואוה וייסמן, ניו יורק טיימס וגרדיאן, קייט וינסלט: "אני יודעת כמה קמטים יש בזווית העין שלי, תחזירו אותם למקום!", באתר הארץ, 8 ביוני 2021 סוזן דומינוס, ניו יורק טיימס, קייט וינסלט: "אנשים יכולים לקרוא לי שמנה, אבל לא להגיד שהתנהגתי לא יפה", באתר הארץ, 11 במרץ 2024 קייט וינסלט, באתר אנציקלופדיה בריטניקה (באנגלית) נטע אלכסנדר, עכבר העיר, אוסקר 2009: "ואלס עם באשיר" הפסיד, "נער החידות" ניצח, באתר הארץ, 22 בפברואר 2009 איתמר זהר, גל גדות תשתתף בסרט לצד קייט וינסלט, באתר הארץ, 9 בפברואר 2014 קייט וינסלט וסאם מנדז נישאו בטקס סודי, באתר הארץ, 11 ביוני 2003 איתמר זהר, הפרידה המתוקשרת של קייט וינסלט וסם מנדז, באתר הארץ, 18 במרץ 2010 הארץ, סופת ההוריקן "איירין" צפויה להכות בחוזקה בפלורידה, באתר הארץ, 23 באוגוסט 2011 המתנה שקיבלה קייט וינסלט מריצ'רד ברנסון: טיסה לחלל, באתר גלובס, 5 בינואר 2013 איתמר זהר, קנת בראנה, קייט וינסלט וזאהה חדיד קיבלו תארים ממלכת בריטניה, באתר הארץ, 17 ביוני 2012 אורי קליין, מוחק אהבות קודמות, באתר הארץ, 4 באוגוסט 2004 הניו יורק טיימס, סילוויין גולד, אני לא יכולה פשוט לוותר, באתר הארץ, 17 בינואר 2007 סוכנויות הידיעות, ההרפתקאות המיניות של קייט וינסלט, באתר הארץ, 6 בינואר 2009 שירה ברק, ‏קייט וינסלט: "המפגש עם פולנסקי - פקח את עיניי", באתר גלובס, 11 בפברואר 2012